CELEX: 62016CN0496
Language: hr
Date: 2016-09-16 00:00:00
Title: Predmet C-496/16: Zahtjev za prethodnu odluku koji je 16. rujna 2016. uputio Hanseatischen Oberlandesgerichts in Bremen (Njemačka) – kazneni postupak protiv Pál Aranyosi

19.12.2016   
            
            
               HR
            
            
               Službeni list Europske unije
            
            
               C 475/11
            
         Zahtjev za prethodnu odluku koji je 16. rujna 2016. uputio Hanseatischen Oberlandesgerichts in Bremen (Njemačka) – kazneni postupak protiv Pál Aranyosi
   (Predmet C-496/16)
   (2016/C 475/16)
   Jezik postupka: njemački
   
      Sud koji je uputio zahtjev
   
   Hanseatisches Oberlandesgericht in Bremen
   
      Stranke glavnog postupka
   
   Pál Aranyosi
   
      Druga stranka u postupku: Generalstaatsanwaltschaft Bremen
   
      Prethodna pitanja
   
   
               1.
            
            
               Treba li članak 1. stavak 3., članak 5. i članak 6. stavak 1. Okvirne odluke Vijeća 2002/584/PUP od 13. lipnja 2002. o Europskom uhidbenom nalogu i postupcima predaje između država članica (1) tumačiti na način da država članica izvršenja kada odlučuje o izručivanju radi kaznenog progona mora isključiti svaki stvaran rizik nečovječnog ili ponižavajućeg postupanja s osobom protiv koje se vodi progon u smislu članka 4. Povelje Europske unije o temeljnim pravima na temelju uvjeta njezina zatvaranja samo u prvoj zatvorskoj ustanovi u kojoj će biti pritvorena nakon predaje u državu članicu koja je izdala nalog?
            
         
               2.
            
            
               Treba li država članica izvršenja prilikom odlučivanja također isključiti svaki stvaran rizik nečovječnog ili ponižavajućeg postupanja s osobom protiv koje se vodi progon na temelju uvjeta njezina zatvaranja u ustanovi u kojoj bi mogao biti zatvoren u slučaju osuđujuće odluke?
            
         
               3.
            
            
               Treba li država članica izvršenja također isključiti takav rizik za predmetnu osobu u slučaju mogućih naknadnih premještaja u druge zatvorske ustanove?
            
         
      (1)  SL L 190, str. 1. (SL, posebno izdanje na hrvatskom jeziku, poglavlje 19., svezak 3., str. 83.)